isch wider biz en chrampf gsi mit de schwimu.wie leider erwartet het sie wider spontan no zwei lüt meh iiglade.d schwee vom fründ mit maa.ha ja absolut nix geg die beide aber gopferdeckel warum fragt sie nit???ha schliesslich letzt mal ziemli offesichtlich betont wie dankbar ich de andere bin gsi wos mi vorher gfragt hend obs okay isch wenn no meh chömed.aber de wink mitem zuunpfahl het si  nit verstande.oder denkt es gelti nit für sii.aaah und nach dere entdeckig het mi trotz alle guete vorsätz alles gnervt was sie gseit und gmacht het.setzt sich vor d ronja ane und ich säg ihre setzt dich doch uf d siite denn cha d ronja dich gseh,will so bisch fast im gegeliecht.was macht die frau??setzt sich genau vor sie ane!!isch ja nix schlimms aber isch mer eifach sehr dumm vorcho vo ihre.de schwätzt si mit ihre "ja bisch müed gäll,ich gseh das" min fründ und ich hend ois mit hochzogene augbraue  aagluegt.und de het sie wider s gfühl ka sie heg hunger.und irgendwenn het si immer nur gseit "jaaa ich weiss was du möchtisch,ich weiss genau was du möchtisch".ha nur no wele de kopf schüttle.wird ich als grossmuetter au so peinlich sii??und de isch ihre no de abig iigfalle wo si ghüetet het und seit sie heg ihre de schoppe 3x müsse wärme.frage mi wirkli immer meh was die agstellt het.set doch d milch gar nit meh als eimal wärme,oder tüsch ich mich?ha de hüt öpis gseit und sie meint nur "isch ja nur bizli gsi,das  macht doch nüt".heeyy das isch MINI milch!  probiere ja scho mich zäme z riisse aber weni de wider so sache erfahre de steigeri mi wider so ine...    so,müsse dampf ablaa.schlafet guet!